| Ljetnje olimpijske igre 2012.Tenis |
| --- |
| Pojedinačno |   | muškarci |   |  |   | žene |
| Parovi |   | muškarci |   | mešovito |   | žene |

Teniski olimpijski turnir (16. po redu) na Letnjim olimpijskim igrama 2012. u Londonu održan je od 28. jula do 5. avgusta 2012. na terenima Sveengleskog kluba za tenis na travi i kroket u Vimbldonu. Bio je to prvi put od kada je tenis vraćen u program Olimpijskih igara (1988) da se igra na travnatoj podlozi. Učestovalo je 190 tenisera i teniserki koji su se takmičili u pet disciplina. Pored pojedinačne konkurencije i parova za muškarce i žene, u olimpijski program su vraćeni i mešoviti parovi, prvi put nakon 1924. godine.

Koorganizator olimpijskog teniskog turnira je ITF, a turnir je uvršten u ATP i VTA kalendar, te se boduje za rang liste ovih asocijacija.

Turnir
------

Na centralnom terenu će se igrati finala Na Igrama 2012. tenis će se po 14 put naći u službenom programu igara (ne računajući dva turnira kada je tenis bio demonstrativni sport 1968. i 1984) i 7. put otkao je ovaj sport 1988. službeno vraćen u olimpisjki program. Mešoviti parovi se vraćaju na takmičenje po prvi put nakon 1924. godine (na Igrama 1968. u vidu demonstrativnog sporta).

Londonski turnir je igran na travnatim terenima čuvenog **Ol Ingland Klaba**-a, svega tri nedelje nakon završetka Vimbldona. Za razliku od gren slema igrači nisu bili obavezni da nose isključivo belu opremu koja je tradicionalna i obavezna na Vimbldonskom Grend slemu, nego su nastupali u dresovima svojih reprezentacija. Teren je takođe imao službena olimpijska obeležja. Mečevi će se igrati na ukupno 12 terena, uključujući, Centralni teren, teren #1 i teren #2. Teren #3 će služiti isključivo za zagrejavanje igrača. Olimpijski teniski turnir će zajedno organizovati ITF, MOK i. Sva takmičenja u obe konkurencije su uvrštena u ATP i VTA kalendar za 2012. godinu.

### Sistem kvalifikacija

U pojedinačnoj konkurenciji učestvuje po 64 tenisera/ke. Direktno pravo nastupa na igrama dobilo je najboljih 56 tenisera i teniserki na ATP i VTA listama zaključno sa 11. junom 2012. Međutim, svaki NOK ima pravo da prijavi maksimum 4 tenisera (teniserke) u pojedinačnoj konkurenciji, što znači da takmičari koji budu među prvih 56 na listama ali ne i među prva 4 na listama svoje zemlje nemaju pravo nastupa na igrama, a njihova mesta će zauzeti prvi sledeći ispod crte. Od preostalih 8 mesta, ITF će 6 pozivnica dodeliti direktno državama sa najboljim renkingom (a koje nemaju maksimalne kvote na osnovu ATP i VTA liste) te preostale dve takmičarima iz malih zemalja. 

U igri parova će se takmičiti ukupno 32 para (odnosno 64 takmičara) u obe konkurencije. Na osnovu rang liste od 12. juna 2012. određena su 24 najbolja para, stim što svaka nacija može maksimalno da prijavi dva para po disciplini. Po 10 najbolje plasiranih igrača na listama konkurencije parova imaju pravo da rezervišu mesto na igrama (pod uslovom da mogu da obezbede partnera za nastup bez obzira na plasman istog). Učesnici takmičenja u mešovitim parovima određeni su naknadno tokom trajanja igara.

Bodovi za ATP i VTA liste
-------------------------

Na osnovu plasmana na turniru teniseri će dobiti sledeći broj poena za ATP i VTA liste za tekuću godinu:


| Kolo | Muškarci pojedinačno | Žene pojedinačno |
| --- | --- | --- |
| Zlatna medalja | 750 | 685 |
| Srebrna medalja | 450 | 470 |
| Bronzana medalja | 340 | 340 |
| 4. mesto | 270 | 260 |
| Četvrtfinalisti | 135 | 175 |
| Treće kolo | 70 | 95 |
| Drugo kolo | 35 | 55 |
| Prvo kolo | 5 | 1 |

Format turnira
--------------

U pojedinačnom delu turnira takmiče se po 64 tenisera/ke a turnir se odvija podeljen u 6 eliminacionih rundi. U konkurenciji parova učestuju po 32 para i turnir se odvija u 5 eliminacionih rundi, a mešoviti parovi (njih 16) raspoređeni su u 4 runde. Za razliku od ostalihprofesionalnih teniskih tuenira igrači (parovi) poraženi u polufinalu se bore za treće mesto i bronzanu medalju.

Svi mečevi se igraju na dva dobijena seta, izuzev muškog finala koje se igra na tri dobijena seta. Sistem taj-brejka se koristi u svim setovima izuzev u odlučujućim setovima pojedinačno i u parovima (treći i peti set), kada se igra na razliku, a izuzetak su i mešoviti parovi u kojima se treći set igra do 10 osvojenih poena. 

### Satnica

| Datum | 28. jul | 29. jul | 30. jul | 31. jul | 1. avgust | 2. avgust | 3. avgust | 4. avgust | 5. avgust |
| --- | --- | --- | --- | --- | --- | --- | --- | --- | --- |
| Početak | 11:30 | 11:30 | 11:30 | 11:30 | 11:30 | 11:30 | 12:00 | 12:00 | 12:00 |
| *Muškarci pojedinačno* | 1. kolo | 1. kolo | 2. kolo | 2. kolo | 3. kolo | Četvrfinale | Polufinale | — | BronzaFinale |
| *Žene pojedinačno* | 1. kolo | 1. kolo | 2. kolo | 2. kolo | 3. kolo | Četvrtfinale | Polufinale | Bronza Finale | — |
| *Muški parovi* | 1. kolo | 1. kolo | 2. kolo | Četvrfinale | — | Polufinale | — | Bronza Finale | — |
| *Ženski parovi* | 1. kolo | 1. kolo | 2. kolo | Četvrtfinale | — | Polufinale | — | — | Bronza Finale |
| *Mešoviti parovi* | — | — | — | — | 1. kolo | Četvrtfinale | Polufinale | Bronza | Zlato |

Osvajači medalja
----------------

| **Discipline** |  |  |  |
|  |
| *Muškarci pojedinačno* | Flag of Ujedinjeno Kraljevstvo Endi Mari | Flag of Švicarska Rodžer Federer | Flag of Argentina Huan Martin del Potro |
| *Žene pojedinačno* | Flag of Sjedinjene Američke Države Serena Vilijams | Flag of Rusija Marija Šarapova | Flag of Belorusija Viktorija Azarenka |
|  |
| *Muški parovi* | Flag of Sjedinjene Američke Države Bob Brajan i Majk Brajan | Flag of Francuska Mikel Ljodra i Žo-Vilfrid Conga | Flag of Francuska Rišar Gaske i Žilijen Beneto |
| *Ženski parovi* | Flag of Sjedinjene Američke Države Serena Vilijams i Venus Vilijams | Flag of the Czech Republic Andrea Hlavačkova i Lucija Hradecka | Flag of Rusija Marija Kirilenko i Nađa Petrova |
|  |
| *Mešoviti parovi* | Flag of Belorusija Viktorija Azarenka i Maks Mirnji | Flag of Ujedinjeno Kraljevstvo Lora Robson i Endi Mari | Flag of Sjedinjene Američke Države Lisa Rejmond i Majk Brajan |

Tabela osvojenih medalja
------------------------

| **Poz.** | **Država** |  |  |  | **Ukupno** |
|  |
| 1. |  SAD | 3 | 0 | 1 | **4** |
| 2. |  Velika Britanija | 1 | 1 | 0 | **2** |
| 3. |  Belorusija | 1 | 0 | 1 | **2** |
| 4. |  Francuska | 0 | 1 | 1 | **2** |
|  Rusija | 0 | 1 | 1 | **2** |
| 6. |  Švajcarska | 0 | 1 | 0 | **1** |
|  Češka | 0 | 1 | 0 | **1** |
| 7. |  Argentina | 0 | 0 | 1 | **1** |

Povezano
--------

* Tenis na Letnjim olimpijskim igrama
* Sveengleski klub za tenis na travi i kroket

Spoljašnje veze
---------------



* ITF Tenis
* ATP Tennis
* WTA Tennis
* Teniski Savez Srbije
* Tenis na OI u Londonu 2012.

| * p
* r
* u
Tenis na Olimpijskim igrama |
| --- |
| 
* 1896
* 1900
* 1904
* 1908
* 1912
* 1920
* 1924
* 1968 d
* 1984 d
* 1988
* 1992
* 1996
* 2000
* 2004
* 2008
* 2012

 |  |

| * p
* r
* u
Sportovi na Olimpijadi 2012. (London) |
| --- |
| Atletika • Badminton • Biciklizam • Boks • Vaterpolo • Veslanje •Gimnastika • Dizanje tegova • Jedrenje • Kajak-kanu • Konjički sport • Košarka • Mačevanje • Moderni petoboj • Odbojka • Plivanje • Rvanje • Ritmička gimnastika • Rukomet • Sinhrono plivanje • Skokovi u vodu • Stoni tenis • Streličarstvo •Streljaštvo • Tekvondo •Tenis • Trampolina • Triatlon • Fudbal •Hokej na travi • Džudo • |

| * p
* r
* u
Sveengleski klub za tenis na travi i kroket |
| --- |
| Glavni tereni | Centralni teren • Teren broj 1 • Teren broj 2 • Teren broj 3 |
| Objekti | Sveengleski klub za tenis na travi i kroket • Vimbldonski teniski muzej |
| Takmičenja | Gren slem turnir • Dejvis kup • Olimpijske igre (1908 • 2012) |